Document ID: 32004R2023

KOMMISSIONENS FORORDNING (EF) Nr. 2023/2004
af 25. november 2004
om fastsættelse af justeringskoefficienter til multiplikation af referencemængden for de enkelte traditionelle importører under A/B- og C-importtoldkontingenterne for bananer for 2005
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer (1), særlig artikel 20,
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF (2), særlig artikel 5, stk. 3, og
ud fra følgende betragtninger:
(1)
I artikel 4, stk. 1, i forordning (EF) nr. 896/2001 er der fastsat bestemmelser om metoden til at beregne referencemængden for traditionelle A/B- og C-importører for 2004 og 2005 på grundlag af anvendelsen af importlicenser for de pågældende importører i et referenceår.
(2)
Ifølge medlemsstaternes indberetninger efter artikel 5, stk. 2, i forordning (EF) nr. 896/2001 er de samlede referencemængder for 2005 således opgjort til 2 200 897,786 t for alle traditionelle A/B-importører og 666 870,980 t for alle traditionelle C-importører. Med henblik på at vedtage passende foranstaltninger, der kan anvendes i særlige vanskelige situationer, bør der fastsættes en justeringskoefficient til multiplikation af hver importørs referencemængde i hver af de to kategorier af traditionelle A/B- og C-importører.
(3)
Forordningen bør straks træde i kraft under hensyn til fristerne i forordning (EF) nr. 896/2001.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
Hvad angår de A/B- og C-toldkontingenter, som er omhandlet i artikel 18 i forordning (EØF) nr. 404/93, fastsættes justeringskoefficienten i artikel 5, stk. 3, i forordning (EF) nr. 896/2001 således for 2005:
-
for hver traditionel A/B-importør: 1,00049,
-
for hver traditionel C-importør: 1.
Medlemsstaternes myndigheder underretter senest den 30. november 2004 de pågældende importører om de referencemængder, der er blevet justeret i henhold til denne artikel.
Artikel 2
Denne forordning træder i kraft den 26. november 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. november 2004.

Labels: 3
17